b"\n_START_ARTICLE_\nPrimera batalla de Tapae\n_START_PARAGRAPH_\nLes dues primeres batalles de Tapae es van lliurar el 87 i 88 dC, entre l'ex\xc3\xa8rcit rom\xc3\xa0 i els dacis. Van ser una conseq\xc3\xbc\xc3\xa8ncia de la campanya de l'emperador rom\xc3\xa0 Domici\xc3\xa0 per a protegir la prov\xc3\xadncia romana de Moesia, gaireb\xc3\xa9 dues d\xc3\xa8cades abans de la de les campanyes de Traj\xc3\xa0.\n_START_SECTION_\nAntecedents\n_START_PARAGRAPH_\nEn el 86, el rei daci Duras va ordenar a les seves tropes atacar el sud del Danubi, on hi havia la prov\xc3\xadncia romana de Moesia._NEWLINE_Despr\xc3\xa9s d'aquest atac, l'emperador Domici\xc3\xa0 va arribar personalment a M\xc3\xa8sia, va reorganitzar la prov\xc3\xadncia dividint-la en Mesia Inferior i Mesia Superior, i va planejar la futura invasi\xc3\xb3 de Dacia.\n_START_SECTION_\nSeq\xc3\xbceles\n_START_PARAGRAPH_\nSegons la pau del 89, Dec\xc3\xa8bal va passar a ser rei vassall de Roma, rebent diners, artesans i m\xc3\xa0quines de guerra per part de l'Imperi Rom\xc3\xa0, per defensar les fronteres de l'Imperi. Uns pocs historiadors creuen que aquesta pau, desfavorable pel poder rom\xc3\xa0, seria la causa de l'assassinat de Domici\xc3\xa0 el setembre del 96._NEWLINE_Dec\xc3\xa8bal, en lloc d'emprar els diners com esperava Roma, va decidir construir noves ciutadelles a les muntanyes, en importants punts estrat\xc3\xa8gics, i en refor\xc3\xa7ar les ja existents. Aquest va ser un dels motius de l'atac rom\xc3\xa0 l'any 101, sota l'emperador Traj\xc3\xa0."